logo-01a-boja

**IZVOZNE BANKARSKE GARANCIJE**

**(Program izdavanja činidbenih bankarskih garancija po nalogu izvoznika)**

1. **Korisnik bankarske garancije**

Pravna osoba u inozemstvu koja raspisuje međunarodno nadmetanje i/ili namjerava zaključiti (ili je već zaključila) ugovor o kupoprodaji hrvatskih roba, radova ili usluga.

U slučaju da se činidbena bankarska garancija (dalje u tekstu: bankarska garancija) izdaje u suradnji s izvoznikovom poslovnom bankom, korisnik garancije može biti i poslovna banka.

1. **Namjena**

|  |
| --- |
| Poticanje izvoza roba, radova i usluga hrvatskog porijekla na način da se izvozniku, samostalno ili u suradnji s poslovnom bankom izvoznika, izdavanjem bankarske garancije omogući sudjelovanje na međunarodnim nadmetanjima i zaključivanje ugovora. |

**Način izdavanja garancije**

* HBOR samostalno izdaje garancije po nalogu izvoznika,
* HBOR dijeli rizika izdavanja garancije u određenom omjeru s poslovnom bankom na način da banka izdaje garanciju, a HBOR banci izdaje kontragaranciju,
* HBOR i poslovna banka izdaju zasebne garancije,
* HBOR kao glavni izdavatelj garancije dijeli rizik s drugom poslovnom bankom koja HBOR-u izdaje kontragaranciju.

1. **Podnositelj zahtjeva**

Pravna osoba sa sjedištem u Republici Hrvatskoj koja se namjerava natjecati na međunarodnom natječaju, sukladno uvjetima koje propisuje korisnik bankarske garancije, odnosno koja namjerava zaključiti ili je već zaključila ugovor u cilju realizacije izvoza roba, radova ili usluga.

1. **Vrste bankarskih garancija**

**Ponudbena bankarska garancija**

HBOR može izdati Izvozniku ponudbenu bankarsku garanciju za sudjelovanje na međunarodnim javnim nadmetanjima (Tender Garantee ili Bid Bond/Guarantee).

Navedena garancija uobičajeno glasi na iznos do 10% ponudbene vrijednosti i jamči ozbiljnost izvoznikove ponude.

**Garancija za dobro izvršenje posla**

U slučaju izvoza opreme, strojeva, specijalnih proizvoda i/ili usluga, izvođenja investicijskih radova, HBOR može izdati izvozniku garanciju za dobro izvršenje posla sukladno uvjetima izvoznog ugovora (Performance Bond/Guarantee).

Navedena garancija uobičajeno glasi na iznos do 20% vrijednosti isporučene opreme, strojeva, specijalnih proizvoda i/ili usluga, odnosno vrijednosti investicijskih radova.

**Garancija za povrat avansa**

Kako bi izvozniku omogućio primitak avansne uplate, HBOR korisniku garancije izdaje bankarsku granciju za povrat avansa (Advance Payment Guarantee) u visini ugovorenoj između izvoznika i korisnika bankarske garancije.

Navedena bankarska garancija može glasiti najviše do ugovorenog iznosa avansa.

**Garancija za otklanjanje manjkavosti u garantnom roku**

Ukoliko su predmet izvoznog ugovora oprema, strojevi, specijalni proizvodi i/ili usluge ili izvođenje investicijskih radova za koje izvoznik jamči ispravnost, uobičajeno je ugovaranje garancija za otklanjanje manjkavosti u garantnom roku (Warranty Period Guarantee/Bond).

Navedena garancija uobičajeno glasi na iznos do 10% vrijednosti izvoznog ugovora.

1. **Valuta**

Bankarska garancija se izdaje u valuti izvoznog ugovora.

1. **Uvjeti za izdavanje bankarske garancije**

* Izvoznik posluje najmanje godinu dana,
* Izvoznik koji podnosi zahtjev za izdavanje bankarske garancije nije neprekidno blokiran više od 30 dana u posljednjih 6 mjeseci poslovanja, nije u stečaju niti mu isti prijeti, protiv njega nije pokrenut niti mu prijeti ikakav postupak (sudski, ovršni, kazneni, likvidacijski, itd.).

1. **Naknada za obradu zahtjeva**

**0,25 %,**

**najmanje 500 kn**

Jednokratno od odobrenog iznosa izdanog bankarske garancije, a najmanje 500,00 kuna. Naknada se obračunava i naplaćuje prije izdavanja bankarske garancije.

Kada se garancija izdaje u suradnji s poslovnom bankom izvoznika HBOR i banka za svaki posao dogovaraju visinu naknade.

1. **Naknada u periodu važenja garancije**

**0,2 %,**

**najmanje 500 kn**

obračunava se i plaća kvartalno, unaprijed.

Kada se garancija izdaje u suradnji s poslovnom bankom izvoznika HBOR i banka za svaki posao dogovaraju visinu naknade.

1. **Osiguranje**

HBOR prihvaća:

* mjenice i zadužnice,
  + zalog ili fiducijarni prijenos vlasništva na imovini uz policu osiguranja imovine vinkuliranu u korist HBOR-a,
* druge uobičajene instrumente osiguranja u bankarskom poslovanju.

**Detaljnije informacije možete naći u cjelovitom tekstu programa ili na:**

HBOR

Strossmayerov trg 9,10000 Zagreb

broj telefona: 01 / 4591 524, 01 / 4591 683, 01 / 4591 781  
e-mail: izvoz@hbor.hr